**Ministru kabineta rīkojuma projekta „Par valsts meža zemes nodošanu Carnikavas novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44. panta ceturtās daļas 2. punkta „a” apakšpunkts un Publiskas personas mantas atsavināšanas likuma (turpmāk – Atsavināšanas likums) 5. panta pirmā daļa, 42. panta pirmā daļa un 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar likuma “Par īpaši aizsargājamām dabas teritorijām” 33. panta ceturto daļu valstij piederošo zemi, kura atrodas šā panta otrās daļas 2. vai 3.punktā minētajā aizsargājamā teritorijā vai tās funkcionālajā zonā, var nodot bez atlīdzības pašvaldības īpašumā, un pašvaldībai piederošo zemi var nodot bez atlīdzības valstij, ievērojot Publiskas personas mantas atsavināšanas likumā noteikto kārtību nekustamā īpašuma nodošanai bez atlīdzības.Atsavināšanas likuma 5. panta pirmā daļa un 43. pants nosaka, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums. Saskaņā ar Meža likuma 44. panta ceturtās daļas 2. punkta „a” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteikto pašvaldības autonomo funkciju veikšanai, tai skaitā ceļu būvniecībai. Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2. punktam, kas nosaka, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp ielu un ceļu būvniecība, rekonstruēšana un uzturēšana.Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai. Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr. 776 „Valsts meža zemes atsavināšanas kārtība” (turpmāk – noteikumi Nr. 776).Zemkopības ministrija 2015.gada 2.septembrī no Carnikavas novada pašvaldības saņēma ierosinājumu (Nr.01-11.1/2396) un tam pievienotos dokumentus par valsts meža zemes – nekustamā īpašuma “Valsts mežs 8052”(nekustamā īpašuma kadastra Nr.8052 001 0055) Carnikavas novadā sastāvā ietilpstošo zemes vienību 0,88 ha platībā ar kadastra apzīmējumu 8052 004 1148 (turpmāk – ceļš-Jūras ielas turpinājums), 0,67 ha platībā ar kadastra apzīmējumu 8052 002 2121 (turpmāk – ceļš-Skautu ielas turpinājums) un 0,15 ha platībā ar kadastra apzīmējumu 8052 002 2120 (turpmāk – ceļš-Lilastes ielas turpinājums) atsavināšanu.Carnikavas novada dome ar 2015.gada 17.jūnija lēmumu “Par nepieciešamību iegūt pašvaldības īpašumā valsts meža zemes vienības pašvaldības autonomās funkcijas veikšanai un par kārtību, kādā valsts meža zemes vienībās dabas parka “Piejūra” teritorijā izpildāma novada pašvaldības autonomā funkcija – ceļu būvniecība” (protokols Nr. 14, 25.§) (turpmāk – lēmums Nr.14) nolēma lūgt Zemkopības ministriju nodot bez atlīdzības Carnikavas novada pašvaldības īpašumā valsts nekustamā īpašumā “Valsts mežs 8052”(nekustamā īpašuma kadastra Nr.8052 001 0055) sastāvā ietilpstošās zemes vienības ceļš-Jūras ielas turpinājums (kad. apz. 8052 004 1148.), ceļš-Skautu ielas turpinājums (kad. apz. 8052 002 2121), ceļš-Lilastes ielas turpinājums (kad. apz. 8052 002 2120) Carnikavas novadā pašvaldības autonomās funkcijas īstenošanai – ceļu būvniecībai.Carnikavas novada dome lēmumā Nr. 14 norādījusi, ka dabas parkā “Piejūra” ir vāji attīstīta infrastruktūra, bet tas ir Carnikavas novada iedzīvotāju un viesu galvenā atpūtas teritorija pie jūras. Tādējādi parka teritorijas labiekārtojuma trūkums ir viens no būtiskākajiem faktoriem, kas negatīvi ietekmē gan rekreācijas resursus, gan biotopus un sugas. Cilvēka plūsmas organizēšanai, lai mazinātu antropogēno slodzi parka teritorijā, vietās, kur notiek pastiprināta parka apmeklētāju pārvietošanās, nepieciešams labiekārtot parka teritoriju, izveidojot rekreācijas vajadzībām piemērotu infrastruktūru. Publiskās lietošanas infrastruktūras objektu (ceļu un atpūtas taku) tālākai attīstībai pašvaldības nekustamo īpašumu platība nav pietiekama. Lai pašvaldība varētu izbūvēt atpūtas takas, ceļu un veikt noteikumu Nr. 776 1.1. apakšpunktā minētās pašvaldības autonomo funkciju, nepieciešama zemes vienību atsavināšana un nodošana Carnikavas novada pašvaldības īpašumā.Pašvaldības nekustamie īpašumi Jūras iela (Carnikava, Carnikavas nov.), Skautu iela (Carnikavas nov.) un Lilastes iela (Lilaste, Carnikavas nov.) robežojas ar valsts nekustamā īpašuma “Valsts mežs 8052” (Carnikavas nov.) sastāvā ietilpstošajām zemes vienībām, tostarp ar atsavināmām zemes vienībām – ceļu-Jūras ielas turpinājumu, ceļu-Skautu ielas turpinājumu un ceļu-Lilastes ielas turpinājumu.Nekustamais īpašums “Valsts mežs 8052”, Carnikavas novads, kadastra numurs 8052 001 0055, 2782,3054 ha kopplatībā 2009.gada 25.augustā ir reģistrēts zemesgrāmatā uz valsts vārda Latvijas Republikas Zemkopības ministrijas personā, tai skaitā atsavināmās zemes vienības (Carnikavas novada zemesgrāmatas nodalījums Nr. 100000463992). Carnikavas novada dome 2015. gada 21. augusta izziņās Nr.05-2.1/47; Nr. 05-2.1/46 un Nr. 05-2.1/48 informē, ka saskaņā ar izstrādāto un spēkā esošo Carnikavas novada teritorijas plānojumu, kas apstiprināts ar Carnikavas pagasta padomes 16.02.2005. lēmumu Nr.84 un 23.02.2011. grozījumiem saistošajos noteikumos Nr. CND.SN/2011/7 “Saistošie noteikumi par Carnikavas novada teritorijas plānojuma 2005.–2017. gadam grozījumi: grafiskā daļa, teritorijas izmantošanas un apbūves noteikumi” atsavināmās zemes vienības nekustamajā īpašumā „Valsts mežs 8052” Carnikavas novadā izmantošanas mērķis ir līnijbūvju izbūves teritorija. Plānotā darbība atbilst spēkā esošajam Carnikavas novada teritorijas plānojumam.Akciju sabiedrība „Latvijas valsts meži” (turpmāk –LVM) kā valsts meža īpašuma pārvaldītāja un apsaimniekotāja 2015. gada 9. novembra vēstulē (Nr.4.1-2\_08tj\_101\_15\_308) informēja, ka neiebilst pret nekustamā īpašuma “Valsts mežs 8052” Carnikavā sastāvā ietilpstošo zemes vienību ar kadastra apzīmējumiem 80522 004 1148 (0,88 ha), 8052 002 2121 (0,67 ha) un 8052 002 2120 (0,15 ha) 1,7 ha kopplatībā nodošanu Carnikavas novada pašvaldībai autonomās funkcijas īstenošanai – ceļu būvniecībai. Vienlaikus LVM norādīja, ka zemes vienība ceļš-Jūras ielas turpinājums (kad. apz. 8052 004 1148) ietilpst medību tiesību nomas platībās, kas saskaņā ar noslēgto līgumu iznomātas MK “Laveri” līdz 01.01.2045.Zemes vienībās ceļš-Jūras ielas turpinājums un ceļš-Skautu ielas turpinājums atrodas Eiropas Savienībā īpaši aizsargājamie biotops – mežainas piejūras kāpas, kas ietilpst dabas parka “Piejūra” dabas parka zonā, un zemes vienība ceļš-Lilastes ielas turpinājums atrodas dabas parka “Piejūra” dabas lieguma zonā blakus skuju koku meža biotopa mikroliegumam. Šajā teritorijā ietilpst arī Eiropas Savienībā īpaši aizsargājamie biotops – mežainas piejūras kāpas. Dabas parka “Piejūra” dabas aizsardzības plānā plānotās atsavināmās teritorijas atzīmētas kā atpūtas takas, izņemot ceļa-Skautu ielas turpinājumu, kas atzīmēts gan kā ceļš, gan atpūtas taka.Dabas aizsardzības pārvalde 28.07.2015. vēstulē Nr. 3.15/561/2015-N, kas adresēta Carnikavas novada domei, atbalsta plānotās darbības, ja atsavināmās zemes vienības tiek izmantotas kā dabas parka “Piejūra” dabas aizsardzības plānā norādītās atpūtas takas gājējiem, izņemot ceļa-Skautu ielas turpinājumu, kas iepriekšminētajā dabas aizsardzības plānā ir norādīts gan kā ceļš, gan atpūtas taka, un tiek ievērotas Ministru kabineta 20016.gada 14.martā noteikumu Nr. 204. “Dabas parka “Piejūra” individuālie aizsardzības un izmantošanas noteikumi” normas.Carnikavas novada dome atbilstoši noteikumu Nr.776 6.punktam ir iesniegusi būvdarbu tehniski ekonomisko pamatojumu un katras zemes vienības būves metu, kā arī izbūvējamo ceļu būvniecības izmaksu aprēķinu.Starp LVM un Dabas aizsardzības pārvaldi (turpmāk – DAP) 2012. gada 3.decembrī noslēgta vienošanās par zemes gabala bezatlīdzības lietošanu: ar to LVM nodod un DAP pieņem bezatlīdzības lietošanā zemes gabala daļu 800 m2 platībā. Atbilstoši vienošanās 1.4.apakšpunktam LVM zemes gabala daļu nodot DAP bezatlīdzības lietošanā ar mērķi uz zemes gabala daļas izvietot dabas parka “Piejūra” dabas aizsardzības plānā paredzēto antropogēno slodzi samazinošo infrastruktūru, kas ietver stāvlaukuma izbūvi. Pēc Nekustamā īpašuma valsts kadastra informācijas sistēmas datiem, uz zemes vienības ceļš-Skautu ielas turpinājums (kad. apz. 8052 002 2121) atrodas būve “autostāvvieta” ar kad. apz. 8052 002 2121 001, kuras īpašnieks reģistrēts DAP.Zemes vienības ceļš-Jūras ielas turpinājums, ceļš-Skautu ielas turpinājums un ceļš-Lilastes ielas turpinājums, kā patstāvīgs nekustamais īpašums „Piejūras ielas” Carnikavas novadā ar kadastra numuru 8052 002 2389 1,7 ha kopplatībā ir reģistrēts zemesgrāmatā uz valsts vārda Latvijas Republikas Zemkopības ministrijas personā. Valsts īpašuma tiesības uz nekustamo īpašumu norādītajā sastāvā 21.03.2016. ir nostiprinātas Rīgas rajona tiesas zemesgrāmatu nodaļas Carnikavas novada zemesgrāmatas nodalījumā Nr.1000 0055 4154.Pēc Nekustamā īpašuma valsts kadastra informācijas sistēmas datiem, visu nekustamā īpašuma „Piejūras ielas” platību atbilstoši zemes vienību platības sadalījumam pa lietošanas veidiem aizņem zemes lietojuma veids „zeme zem ceļiem”, tāpēc mežaudzes novērtēšana un meža inventarizācija saskaņā ar noteikumiem Nr. 776 nekustamajā īpašumā nav nepieciešama.Ministru kabineta rīkojuma projekta būtība ir atļaut Zemkopības ministrijai nodot bez atlīdzības Carnikavas novada pašvaldības īpašumā valsts meža zemi – nekustamo īpašumu „Piejūras ielas” – pašvaldības autonomās funkcijas īstenošanai – ceļu būvniecībai, vienlaikus nosakot, ka gadījumā, ja nekustamais īpašums „Piejūras ielas” netiek izmantots minētās pašvaldības autonomās funkcijas īstenošanai, Carnikavas novada pašvaldībai ir pienākums bez atlīdzības nodot to atpakaļ valstij. |
| 3. | Projekta izstrādē iesaistītās institūcijas | Zemkopības ministrija  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (euro) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Carnikavas novada pašvaldība segs izdevumus, kas saistīti ar nekustamā īpašuma „Piejūras ielas” pārreģistrāciju uz Carnikavas novada pašvaldības vārda. |

**Anotācijas II, IV un V sadaļa – projekts šīs jomas neskar.**

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projektu publicēta Zemkopības ministrijas tīmekļa vietnes ([www.zm.gov.lv](http://www.zm.gov.lv)) sadaļā „Sabiedriskā apspriešana”, nodrošinot sabiedrības pārstāvjiem iespēju rīkojuma projekta izstrādes gaitā sniegt viedokļus.  |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Priekšlikumi par rīkojuma projektu netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija un Carnikavas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē www.likumi.lv. |

Zemkopības ministrs Jānis Dūklavs

28.06.2016. 9:23

1763

L.Neimane, 67027459

Liga.Neimane@zm.gov.lv